**Ministru kabineta noteikumu projekta "Grozījumi Ministru kabineta 2018.gada 28.augusta noteikumos Nr.555 „Veselības aprūpes pakalpojumu organizēšanas un samaksas kārtība"" (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2018.gada 28.augusta noteikumos Nr.555 "Veselības aprūpes pakalpojumu organizēšanas un samaksas kārtība"" (turpmāk **-** noteikumu projekts) mērķis ir pilnveidot un precizēt valsts apmaksātās veselības aprūpes pakalpojumu saņemšanas un apmaksas kārtību, lai nodrošinātu pasākumus, kas saistīti ar Covid – 19 seku likvidēšanu un profilaksi, kā arī onkoloģisku saslimšanu ātrāku diagnostiku.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Izdoti saskaņā ar Veselības aprūpes finansēšanas likuma5. panta otro un trešo daļu, 6. panta otrās daļas 7. un 14. punktu un ceturto daļu, 7. pantu, 8. panta otro daļuun 10. panta trešo daļu, Ārstniecības likuma 3. panta otro daļu, Invaliditātes likuma 11. panta 2. punktu un Černobiļas atomelektrostacijas avārijas sekulikvidēšanas dalībnieku un Černobiļas atomelektrostacijasavārijas rezultātā cietušo personu sociālās aizsardzības likuma 14. pantu. Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu pasākumus, kas saistīti ar Covid – 19 seku likvidēšanu un profilaksi, kā arī onkoloģisku saslimšanu ātrāku diagnostiku, ir izstrādāts Ministru kabineta noteikumu projekts.  Pašlaik atbilstoši Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – noteikumi) 71.punktam, lai laikus atklātu pirmsvēža slimības un vēzi agrīnajās stadijās, Nacionālais veselības dienests (turpmāk-Dienests) organizē un pārrauga valsts organizēto skrīningu. Valsts organizētais skrīnings ietver šādus izmeklējumus šādām mērķa grupām: - dzemdes kakla vēža skrīnings, ko veic reizi trijos gados sievietēm vecumā no 25 līdz 70 gadiem;- zarnu vēža skrīnings, ko reizi divos gados veic pacientiem vecumā no 50 līdz 74 gadiem kā skrīningtestu zarnu vēzim;- krūts vēža skrīnings ar mamogrāfijas metodi, ko reizi divos gados veic sievietēm vecumā no 50 līdz 69 gadiem. Lai realizētu likumā “Par valsts budžetu 2021.gadam” (spēkā no 2021.gada 1.janvāra) paredzēto prioritāro pasākumu “Vēža skrīninga uzlabošana un medikamentu pieejamība onkoloģiskiem pacientiem”, tā ietvaros nodrošinot onkoloģisko pacientu laboratorisko izmeklējumu veikšanu ambulatorajā aprūpē - prostatas vēža skrīningu, veicot valsts apmaksātu PSA noteikšanu (no akcīzes un pievienotās vērtības nodokļu papildus ieņēmumiem), noteikumu projekts paredz papildināt noteikumus ar ceturto mērķa grupu, ieviešot valsts apmaksātas regulāras pārbaudes prostatas vēža diagnostikai. Prostatas vēža skrīninga pārbaude ietvertu PSA (prostatas specifiskais antigēns) noteikšanu visiem vīriešiem vecumā no 50-75 gadiem reizi 2 gados un vīriešiem no 45 gadiem, kam ģimenes anamnēzē ir konstatēts prostatas vēzis (noteikumu projekta **2., 3**. un **6**. punkts). Savukārt noteikumu projekta **1.** punkts nosaka, ka šos izmeklējumus varēs veikt tie veselības aprūpes pakalpojumu sniedzēji, ar kuriem dienests būs noslēdzis līgumu par šo izmeklējumu veikšanu.  Noteikumu projekta **4.** punktā paredzēti pasākumi, ko dienests apmaksā līdz 2021.gada 31.decembrim:  1) lai samazinātu ilglaicīgu negatīvo ietekmi uz sabiedrības psihisko veselību, ko rada Covid-19 pandēmija, nepieciešams nodrošināt psiholoģiskās palīdzības un psihiskās veselības aprūpes pakalpojumu pieejamību Latvijas iedzīvotājiem. Nepieciešams efektīvāk risināt Covid-19 pandēmijas izraisītās cilvēku psiholoģiskās problēmas (Informatīvajā ziņojumā “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija”). Pieprasījums pēc psihoemocionālā atbalsta saņemšanas ārkārtas situācijas apstākļos ir nozīmīgi pieaudzis saistībā ar nepieciešamību iedzīvotājiem steidzami mainīt ikdienas ritmu un ieradumus. Tāpēc Covid-19 pandēmijas laikā iedzīvotāji ar ģimenes ārsta nosūtījumu varēs saņemt līdz 10 reizēm psihoterapeitisko un psiholoģisko palīdzību (noteikumi papildināti ar **245.1.1**. apakšpunkts). Lai nodrošinātu šī pakalpojumu pieejamību noteikumi papildināti ar **245.2** punktu, atbilstoši kuram dienests ar juridiskām personām slēdz līgumus par klīniskā un veselības psihologa, psihoterapijas speciālista vai psihoterapeita pakalpojumu sniegšanu, ievērojot šādus nosacījumus:- dienestā ir saņemts rakstveida iesniegums par pakalpojuma sniegšanu; - pakalpojumu nodrošina persona, kura ir reģistrēta psihologu reģistrā vai ārstniecības personu un ārstniecības atbalsta personu reģistrā;- juridiskai personai ir materiāltehniskais nodrošinājums, kas nepieciešams psihoterapeitisko un psiholoģisko pakalpojumu sniegšanai.   2) 2020. gada 18. decembra likuma "Grozījumi Covid-19 infekcijas izplatības seku pārvarēšanas likumā" (<https://likumi.lv/ta/id/319793-grozijumi-covid-19-infekcijas-izplatibas-seku-parvaresanas-likuma> ) 60. panta redakcijā noteikts, ka nepieciešams izstrādāt vienotu Covid-19 atbalsta tālruņa līniju krīzes skarto personu psiholoģiskam un konsultatīvam atbalstam. Pasākuma ieviešana un nepieciešamā finansējuma aprēķins ir ietverts informatīvajā ziņojumā “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” ((<http://tap.mk.gov.lv/lv/mk/tap/?pid=40497119&mode=mk&date=2021-01-19> ) izskatīts Ministru kabineta 2021.gada 19.janvāra sēdē, protokols Nr. 7 4.§). Tāpēc noteikumu projekts paredz, ka dienests apmaksā konsultatīvā tālruņa darbības nodrošināšanu iedzīvotājiem psihoemocionālā atbalsta saņemšanai (noteikumu **245.1.2**.). Kā pierādījusi COVID-19 pandēmijas ārkārtas situācijas pasludināšana vai esošie uzliesmojumi, tiem ir ļoti liela nozīme psihiskās veselības traucējumu attīstībā vai esošo traucējumu potencēšanā, kas var izpausties kā “atsitiena” efekts – gan uzliesmojuma laikā, gan pēc uzliesmojuma t.i. novēloti. Plānots nodrošināt vienotu psihoemocionālā atbalsta līniju izveidi ar vismaz divu telefonlīniju diennakts pieejamību, kā arī klīniskā un veselības psihologa konsultāciju saņemšanas iespējamību, cilvēkiem, kam tas ir nepieciešams. Vienas līnijas darbība no 2021. gada februāra tiek nodrošināta ar VSIA “Rīgas psihiatrijas un narkoloģijas centrs” starpniecību līdz 2021. gada 30. jūnijam. Ņemot vērā šogad saņemto zvanu skaitu un sniegto psiholoģisko palīdzību, pakalpojuma pieprasījumam ir tendence palielināties, tāpēc ar 2021. gada jūliju plānots iepirkt divas psihoemocionālā atbalsta līnijas, un paredzēts, ka Nacionālais veselības dienests šo pakalpojumu iepirks. Ņemot vērā situācijas nopietnību, un laiku, kas nepieciešams iepirkuma nodrošināšanai, no februāra tika slēgts līgums ar VSIA “Rīgas psihiatrijas un narkoloģijas centrs” par vienas psihoemocionālās atbalsta līnijas izveidi. Savukārt, paplašināta psiholoģiskās palīdzības pakalpojuma nodrošināšanai, Dienests veic iepirkumu, lai no 2021. gada jūlija nodrošinātu vienotu psihoemocionālā atbalsta telefonlīniju, bet arī par psihologu konsultatīvo atbalstu tās ietvaros (noteikumu **257.** punkts). Noteikumu projekta **5.** punkts: 1) informatīvajā ziņojumā “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” 3. punktā tiek norādīts, ka Covid-19 ārkārtējās situācijas laikā pavasarī katram ceturtajam mediķim tika konstatēti depresijas simptomi, saistībā ar darbu augstas spriedzes un izdegšanas riska režīmā. Rudens ārkārtējā situācija daudzkārt pārsniedz pavasara medicīnas darbinieku noslodzi. Šīs iniciatīvas atbalstīšanai ir svarīga kompleksa pieeja. Pirmkārt, tā ir medicīnas personāla informēšana par palīdzības saņemšanas iespējām. Otrkārt, ir nepieciešami atbildīgie darbinieki katrā slimnīcā, kas uzraudzītu slimnīcu darbinieku psihiskās veselības stāvokli un organizētu palīdzības saņemšanas iespējas savā slimnīcā. Lai atbildīgie darbinieki slimnīcās varētu monitorēt darbinieku psihiskās veselības stāvokli pēc vienotiem principiem paredzēts izstrādāt aptaujas anketu, tās metodoloģijas izstrādi, kā arī veikt aptaujas veicēju apmācību un konsultācijas aptaujas rezultātu procesā. Tāpēc noteikumi tiek papildināti ar noteikumu **254.1.** apakšpunktu, paredzot veikt samaksu par stacionārās ārstniecības iestādes personāla psihoemocionālā atbalsta nodrošināšanu. Ārstniecības iestādēs darbiniekiem psihiskās veselības aprūpes pakalpojumus nodrošina psihologs vai psihoterapeits, kā arī atbildīgais darbinieks, kas uzrauga personāla psihoemocionālo stāvokli. 2) pamatojoties uz Ministru kabineta 2021.gada 11. februāra rīkojumu Nr. 81 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (<https://likumi.lv/ta/id/320958-bpar-finansu-lidzeklu-pieskirsanu-no-valsts-budzeta-programmasbblidzekli-neparedzetiem-gadijumiemb?&search=on>), noteikumu **254.2**. apakšpunkts paredz līdz 2021.gada 31.decembrim ārstniecības iestādēm, kas sniedz stacionārās veselības aprūpes pakalpojumus, papildus 6.pielikuma 1. punkta 45. kolonnā (“par pacientu observāciju līdz 24 stundām”) norādītajai piemaksai par pacientu observāciju līdz 24 stundām, ikmēneša maksu 1/10 daļas apmērā par pacientu veselības stāvokļa novērošanu uzņemšanas nodaļā. Jau šobrīd 21 ārstniecības iestādei tiek maksāts ikmēneša fiksēts maksājums par observācijas gultu uzturēšanu, taču šis maksājums veidots vēsturiski un aktualizēta ir tikai darba samaksas sadaļa, līdz ar ko, šis maksājums nenosedz ārstniecības iestāžu observācijas nodaļu uzturēšanas faktiskās izmaksas. Nozares profesionāļi skaidro, ka pēc klīniskās pieredzes miera situācijā observējami ir vidēji 10% no diennaktī uzņemšanas nodaļā apkalpotajiem pacientiem. Taču Covid-19 pandēmijas ietekmē observējamo pacientu skaits pieaug, kā rezultātā ārstniecības iestādes ir izveidojušas papildus observācijas gultas - Covid-19 pacientu tranzītnodaļas. Observācijas gultās tiek veiktas stacionēto pacientu veselības stāvokļa izvērtēšana un novērtēšana, kā arī nepieciešamo izmeklējumu un medicīniskās palīdzības sniegšana līdz Covid-19 testa rezultātu saņemšanai. Tādējādi, būtiski pieaugot stacionēto pacientu skaitam, minētajās gultās tiek nodrošināta pacientu veselības stāvokļa novērošana un nepieciešamo izmeklējumu veikšana 1-2 dienu laikā. Tāpat šīs gultas nepieciešamības gadījumā var izmantot arī pacientu ārstēšanai. Lai observācijas gultu uzturēšanas apmaksu tuvinātu faktiskajām izmaksām, tika pārskatīts fiksētās piemaksas apjomu, pieņemot, ka pietiekošu resursu gadījumu tiek observēti 18% no pacientu plūsmas uzņemšanas nodaļā. Atbilstoši patreiz spēkā esošajam regulējumam - 6.pielikuma 1.punktā noteiktajam - ikmēneša gultu observācijai tiek maksāts fiksēts maksājums neatkarīgi no uzņemto pacientu skaita. Taču Covid-19 pandēmijas ietekmē, pieaugot pacientu skaitam, ir ļoti būtiski nodrošināt pacientu izolāciju, izveidojot Covid-19 pacientu tranzītnodaļas, lai veiktu laboratoriskos izmeklējumus un novērstu intrahospitālo inficēšanos. Tāpat, pieaugot pacientu skaitam, pieaug Covid-19 pacientu ārstēšanas izmaksas, jo tiek pielietoti medikamenti, individuālie aizsardzības līdzekļi, kā arī skābekļa terapija, kas ir izmaksu ietilpīga pozīcija.  Saskaņā ar minēto Ministru kabineta rīkojumu, tika piešķirti papildus līdzekļi fiksētās piemaksas par observācijas gultu nodrošināšanu palielināšanai. **Būtiski norādīt, ka netiek plānots ieviest jaunu veselības aprūpes pakalpojuma samaksu, bet segt izmaksas par Covid – 19 pacientu skaita palielinājumu un epidemioloģiskās drošības prasību nodrošināšanu uzņemšanas nodaļās** (noteikumu **256.** punkts). Piemaksu par martā un aprīlī sniegtajiem pakalpojumiem observācijas gultās izmaksājot kopā ar fiksēto maksājumu par maiju. 3) Noteikumi papildināti ar **255**.punktu, kas paredz, ka dienests šo noteikumu 154.7. apakšpunktā minētajā manipulāciju sarakstā ir tiesīgs veikt izmaiņas biežāk kā vienu reizi ceturksnī, ja izmaiņas saistītas ar Covid-19, par veiktajām izmaiņām informējot ārstniecības iestādes un Veselības ministriju. Grozījumi nepieciešami, lai operatīvi reaģētu uz izmaiņām saistītajām ar veselības aprūpes pakalpojumu nodrošināšanu Covid-19 pandēmijas laikā.  Veiktas izmaiņas noteikumu **1. pielikumā**, lai ietvertu prostatas vēža skrīningu valsts apmaksāto profilaktisko apskašu klāstā (noteikumu projekta **6.** punkts).  Tiek veiktas izmaiņas noteikumu **10. pielikumā**, lai nodrošinātu informatīvajā ziņojumā “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” paredzēto samaksu garastāvokļa traucējumu kabinetā bērniem nodarbinātam psihologam, psihoterapeitam un psihiatram (noteikumu projekta **7.** un **8.** punkts). Vienlaikus noteikumi papildināti ar 258. punktu, lai nodrošinātu informatīvajā ziņojumā plānotā pasākuma uzlabot bērnu psihiskās veselības pakalpojumu pieejamību, attīstot pakalpojumu reģionos izpildi. Noteikumi stājas spēkā nākamajā dienā pēc tās publicēšanas Latvijas Republikas oficiālajā izdevumā "Latvijas Vēstnesis".    |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kurām ir tiesības saņemt veselības aprūpes pakalpojumus atbilstoši Veselības aprūpes finansēšanas likuma 7., 9. un 11. pantam. Vienlaikus noteikumu projekts ietekmē ārstniecības iestādes un ārstniecības personas, kas noslēgušas un kuras noslēgs līgumus par valsts apmaksātu veselības aprūpes pakalpojumu sniegšanu, kā arī juridiskas personas.Noteikumu projektā iekļautās normas attiecībā uz veselības aprūpes pakalpojumu samaksas apmēra plānošanu, līgumu noslēgšanu, veselības aprūpes pakalpojumu tarifu aprēķināšanu un citas normas, kas ietekmēs dienestu un veselības aprūpes pakalpojumu sniedzējus.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **318 253 767** |  | **314 997 533**  |  | **315 015 736** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 33.14.00 |  |  |  |  |  |  |  |
| 33.15.00 | 42 607 739 |  | 42 607 739  |  | 42 607 739  |  |  |
| 33.16.00 | 272 237 629 |  | 272 389 794  |  | 272 407 997  |  |  |
| 99.00.00 | 3 408 399 |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| **2. Budžeta izdevumi** | **318 253 767** | **3 474 533** | **314 997 533**  |  | **315 015 736**  |  |  |
| 2.1. valsts pamatbudžets |  |  |  |  |  |  |  |
| 33.14.00 |  |  |  |  |  |  |  |
| 33.15.00 | 42 607 739 |  | 42 607 739  |  | 42 607 739  |  |  |
| 33.16.00 | 272 237 629 |  | 272 389 794  |  | 272 407 997  |  |  |
| 99.00.00 | 3 408 399  |  3 474 533 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| **3. Finansiālā ietekme** |  | **-3 474 533** |  |  |  |  |  |
| 3.1.valsts pamatbudžets |  | -3 474 533 |  |  |  |  |  |
| 3.2.valsts speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | **3 474 533** |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Finansējums 2021. gadam atbilstoši likumam „Par valsts budžetu 2021. gadam” un ņemot vērā Finanšu ministrijas rīkojumus:** Veselības ministrijas (NVD) budžeta programmas 33.00.00 “Veselības aprūpes nodrošināšana”: apakšprogrammā 33.15.00 “Laboratorisko izmeklējumu nodrošināšana ambulatorajā aprūpē”:Resursi izdevumu segšanai   42 607 739 *euro*Dotācija no vispārējiem ieņēmumiem 42 607 739 *euro* Izdevumi 42 607 739  *euro*, tai skaitā:Subsīdijas un dotācijas 42 602 180 *euro*Uzturēšanas izdevumu transferti 5 559 *euro*apakšprogrammā 33.16.00 “Pārējo ambulatoro veselības aprūpes pakalpojumu nodrošināšana”:Resursi izdevumu segšanai   272 237 629 *euro* Ieņēmumi no maksas pakalpojumiem 25 052 *euro*Dotācija no vispārējiem ieņēmumiem 272 212 577 *euro* Izdevumi 272 237 629  *euro*, tai skaitā:Subsīdijas un dotācijas 271 557 417 *euro*Uzturēšanas izdevumu transferti 680 212 *euro*Veselības ministrijas budžeta programmas 99.00.00 “Līdzekļi neparedzētiem gadījumiem izlietojums”:Resursi izdevumu segšanai 3 408 399 euroDotācija no vispārējiem ieņēmumiem 3 408 399 euro Izdevumi 3 408 399 euro, tai skaitā:Uzturēšanas izdevumi 3 408 399 euro**2022. gadam maksimāli pieļaujamais valsts pamatbudžeta izdevumu apjoms:** Veselības ministrijas (NVD) budžeta programmas 33.00.00 “Veselības aprūpes nodrošināšana”:apakšprogrammā 33.15.00 “Laboratorisko izmeklējumu nodrošināšana ambulatorajā aprūpē”:Resursi izdevumu segšanai   42 607 739 *euro*Dotācija no vispārējiem ieņēmumiem 42 607 739 *euro* Izdevumi 42 607 739  *euro*, tai skaitā:Subsīdijas un dotācijas 42 602 180 *euro*Uzturēšanas izdevumu transferti 5 559 *euro*apakšprogrammā 33.16.00 “Pārējo ambulatoro veselības aprūpes pakalpojumu nodrošināšana”:Resursi izdevumu segšanai   272 389 794 *euro* Ieņēmumi no maksas pakalpojumiem 25 052 *euro*Dotācija no vispārējiem ieņēmumiem 272 364 742 *euro* Izdevumi 272 389 794  *euro*, tai skaitā:Subsīdijas un dotācijas 271 709 582 *euro*Uzturēšanas izdevumu transferti 680 212 *euro***2023.gadam maksimāli pieļaujamais valsts pamatbudžeta izdevumu apjoms:** Veselības ministrijas (NVD) budžeta programmas 33.00.00 “Veselības aprūpes nodrošināšana”:apakšprogrammā 33.15.00 “Laboratorisko izmeklējumu nodrošināšana ambulatorajā aprūpē”:Resursi izdevumu segšanai   42 607 739 *euro*Dotācija no vispārējiem ieņēmumiem 42 607 739 *euro* Izdevumi 42 607 739  *euro*, tai skaitā:Subsīdijas un dotācijas 42 602 180 *euro*Uzturēšanas izdevumu transferti 5 559 *euro*apakšprogrammā 33.16.00 “Pārējo ambulatoro veselības aprūpes pakalpojumu nodrošināšana”:Resursi izdevumu segšanai   272 407 997 *euro* Ieņēmumi no maksas pakalpojumiem 25 052 *euro*Dotācija no vispārējiem ieņēmumiem 272 382 945 *euro* Izdevumi 272 407 997  *euro*, tai skaitā:Subsīdijas un dotācijas 271 727 785 *euro*Uzturēšanas izdevumu transferti 680 212 *euro***1)** Noteikumu projekta **1. punkts** paredz papildināt noteikumus ar **7.4. apakšpunktu**, nosakot, ka Nacionālais veselības dienests (turpmāk – Dienests) valsts organizēto skrīningu organizē, pamatojoties uz noslēgtajiem līgumiem par prostatas vēža skrīninga izmeklējumiem – ar ambulatoro laboratorijas pakalpojumu sniedzējiem, kuriem līgumā ir iekļauts pakalpojuma veids “Laboratoriskie izmeklējumi”.Noteikumu projekta **2. punkts** paredz papildināt noteikumus ar **71.4. apakšpunktu**, nosakot, ka, lai laikus atklātu pirmsvēža slimības un vēzi agrīnajās stadijās, Dienesta organizētaja un pārraudzītaja valsts organizētā skrīningā, kas ir uz Iedzīvotāju reģistra datiem balstīta veselības aprūpes programma ar centralizētu uzaicinājumu nosūtīšanu un pastāvīgu rezultātu monitorēšanu, tiek iekļauts arī prostatas vēža skrīnings, ko reizi divos gados veic vīriešiem vecumā no 50 līdz 75 gadiem un vīriešiem no 45 gadiem, ja ģimenes anamnēzē ir konstatēts prostatas vēzis.Savukārt noteikumu projekta **3. punkts** paredz papildināt noteikumos noteikto valsts organizēto skrīningu īstenošanas nosacījumu ar normu (**72.4. apakšpunkts**), ka informāciju par prostatas vēža skrīningu ģimenes ārsta praksē reģistrētajiem mērķa grupas pacientiem sniedz ģimenes ārsta prakse un vienu reizi divos gados izsniedz nosūtījumu izmeklējuma veikšanai.Attiecīgi ir papildināta noteikumu **1. pielikuma 2. punkta** redakcija ar 2.3.4. “Prostatas vēža skrīnings”.Ar mērķi nodrošināt vēža skrīninga pakalpojumu uzlabojumus un medikamentu pieejamību onkoloģiskiem pacientiem likumā “Par valsts budžetu 2021.gadam” (spēkā no 2021.gada 1. janvāra) paredzēts finansējums prioritārajam pasākumam “Vēža skrīninga uzlabošana un medikamentu pieejamība onkoloģiskiem pacientiem”, tā ietvaros nodrošinot onkoloģisko pacientu laboratorisko izmeklējumu veikšanu ambulatorajā aprūpē - prostatas vēža skrīningu, veicot valsts apmaksātu PSA noteikšanu. Lai to realizētu Veselības ministrijai **2021.gadā un turpmāk ik gadu** paredzēts finansējums **109 390 euro** (ik gadu) (**skat. 1.pielikumu**).*Izdevumi 2021.gadā un turpmāk ik gadu paredzēti Veselības ministrijas budžeta apakšprogrammas 33.15.00. “Laboratorisko izmeklējumu nodrošināšana ambulatorajā aprūpē” ietvaros.***2)** Noteikumu projekta **4. punkts** paredz papildināt noteikumus ar **245.11. apakšpunktu**, nosakot, ka **līdz 2021. gada 31. decembrim** Dienests apmaksā psihoterapeitisko un psiholoģisko atbalstu personai, kurai ir tiesības saņemt veselības aprūpes pakalpojumus valsts obligātās veselības apdrošināšanas ietvaros, ja šādas palīdzības nepieciešamību noteicis ģimenes ārsts - līdz desmit reizēm. Vienlaikus noteikumi tiek papildinati ar **245.2punktu**, paredzot, ka, lai nodrošinātu noteikumu 245.11.apakšpunktā minēto pakalpojumu pieejamību, dienests ar juridiskām personām slēdz līgumus par klīniskā un veselības psihologa, psihoterapijas speciālista vai psihoterapeita pakalpojumu sniegšanu, speciālistu darba uzskaitē izmantojot 7.aprūpes epizodes veidu un ievērojot šādus nosacījumus: dienestā ir saņemts rakstveida iesniegums par pakalpojuma sniegšanu; dienests līgumu slēdz ar juridiskām personām, ja: pakalpojumu nodrošina persona, kura ir reģistrēta psihologu reģistrā vai ārstniecības personu un ārstniecības atbalsta personu reģistrā; juridiskai personai ir materiāltehniskais nodrošinājums, kas nepieciešams psihoterapeitisko un psiholoģisko pakalpojumu sniegšanai.Šīs normas realizēšanai **2021.gadā** Veselības ministrijai **ir piešķirts** papildus valsts budžeta finansējums **1 784 757 *euro*** apmērā, pamatojoties uz informatīvo ziņojumu “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” un Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””,savukārt jautājums par papildus nepieciešamo finansējumu **2022.gadam un turpmāk ik gadu 2 379 677 *euro* apmērā** **ir uzdots izskatīt Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā** kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām **(skat. 2. pielikumu).** Norma ir paplašināta ar iespēju saņemt psihoterapeita konsultāciju piešķirtā finansējuma ietvaros.*Izdevumi 2021. gadā paredzēti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros.* **3)** Noteikumu projekta **4. punkts** paredz papildināt noteikumus ar **245.12. apakšpunktu**, nosakot, ka **līdz 2021. gada 31. decembrim** Dienests apmaksā konsultatīvā tālruņa darbības nodrošināšanu iedzīvotājiem psihoemocionālā atbalsta saņemšanai. Vienlaikus noteikumi tiek papildinati ar **257.punktu**, nosakot, ka šo noteikumu 245.1.2. apakšpunkts stājas spēkā 2021.gada 1.jūlijā.Šīs normas realizēšanai **2021.gadā** Veselības ministrijai **ir piešķirts** papildus valsts budžeta finansējums **294 560 *euro*** apmērā, pamatojoties uz informatīvo ziņojumu “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” un Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””,savukārt jautājums par papildus nepieciešamo finansējumu **2022.gadam un turpmāk ik gadu 589 017 *euro* apmērā** **ir uzdots izskatīt Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā** kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām **(skat. 3. pielikumu).***Izdevumi 2021. gadā paredzēti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros.* **4)** Noteikumu projekta **5. punkts** paredz papildināt noteikumus ar **254.1. apakšpunktu**, nosakot, **ka līdz 2021. gada 31. decembrim** Dienests veic samaksu stacionāro veselības aprūpes pakalpojumu sniedzējiem par ārstniecības iestādes personāla psihoemocionālā atbalsta nodrošināšanu, paredzot fiksēto maksājumu par ārstniecības iestādes personāla psihoemocionālā atbalsta kabineta darbības nodrošināšanu 4367,00 euro gadā, ko ārstniecības iestāde katru mēnesi saņem kā 1/12 daļu, un darba samaksu pakalpojuma sniegšanā iesaistītajiem psihologiem un psihoterapeitiem par vienu slodzi 2 420,60 euro apmērā, atbildīgiem darbiniekiem, kurš uzrauga personāla psihoemocionālo stāvokli – 1 850,00 euro apmērā. Kabineta uzturēšanas izmaksas tiek segtas tikai psihologam vai psihoterapeitam.Šīs normas realizēšanai **2021.gadā** Veselības ministrijai **ir piešķirts** papildus valsts budžeta finansējums **1 250 540** ***euro*** apmērā, pamatojoties uz informatīvo ziņojumu “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” un Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””,savukārt jautājums par papildus nepieciešamo finansējumu **2022. gadam un turpmāk ik gadu 2 117 032 *euro* apmērā** **ir uzdots izskatīt Ministru kabinetā likumprojekta “Par valsts budžetu 2022. gadam” un likumprojekta “Par vidējā termiņa budžeta ietvaru 2022., 2023. un 2024. gadam” sagatavošanas un izskatīšanas procesā** kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām **(lūdzu skatīt informatīvā ziņojuma “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” 10. un 11. pielikumu).**Uzsākot informatīvā ziņojuma “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” pasākumu ieviešanu, Dienests ir veicis stacionāro pakalpojumu sniedzēju aptauju par to aktuālo gatavību uzsākt ārstniecības iestādes personāla psihoemocionālā atbalsta nodrošināšanu. Pamatojoties uz saņemto informāciju, Veselības ministrija ir pieņemusi lēmumu atbildīgo darbinieku ārstniecības iestādē par ārstniecības personu psihiskās veselības stāvokļa monitorēšanu un procesa uzraudzību COVID-19 pandēmijas laikā organizēšanas uzsākšanu pārcelt no 2021.gada 1.aprīļa uz 1.jūniju **(skat. 4. pielikumu)**, savukārt psihoemocionālās komandas izveidi ārstniecības iestādēs, kurās personas, strādā COVID-19 pandēmijas apstākļos (ārstniecības personas, psihiskās veselības aprūpes speciālisti) vairākās stacionārās ārstniecības iestādēs uzsākt ātrāk par sākotnēji noteikto 1.jūliju **(skat. 5. pielikumu)**. Rezultātā šī pasākuma īstenošanai **2021.gadā** Veselības ministrijai ir nepieciešams finansējums **1 253 388** ***euro***, no tiem, **1 250 540** ***euro* ir piešķirts** papildus, savukārt, **2 848 *euro*** **paredzēts finansēt Veselības ministrijas (Nacionālā veselības dienesta) esošā budžeta ietvaros.***Izdevumi 2021. gadā paredzēti Veselības ministrijas valsts budžeta apakšprogrammas 33.16.00 "Pārējo ambulatoro veselības aprūpes pakalpojumu nodrošināšana" un programmas 99.00.00 “Līdzekļu neparedzētiem gadījumiem izlietojums” ietvaros.* **5)** Noteikumu projekta **6. punkts** paredz papildināt noteikumus ar **254.2. apakšpunktu**, nosakot, ka **līdz 2021. gada 31. decembrim** Dienests veic samaksu stacionāro pakalpojumu sniedzējiem papildus noteikumu 6.pielikumā norādītajai piemaksai par pacientu observāciju līdz 24 stundām ikmēneša piemaksu par pacientu veselības stāvokļa novērošanu uzņemšanas nodaļā saskaņā ar noteikumu projektā norādīto. Dienests šo noteikumu 254.2 apakšpunktā minēto piemaksu par pacientu veselības stāvokļa novērošanu uzņemšanas nodaļā veic par laika periodu no 2021.gada 1.marta.Šīs normas realizēšanai **2021.gadā** Veselības ministrijai **ir piešķirts** papildus valsts budžeta finansējums **kas nepārsniedz** **3 474 533 *euro* (skat. 6.pielikumu)**, pamatojoties uz Ministru kabineta 2021.gada 11.februāra rīkojumu Nr.81 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”. Savukārt jautājums par pasākuma īstenošanas turpināšanai papildus nepieciešamo finansējumu **2022. gadam un turpmāk ik gadu 4 169 439 *euro* apmērā** **ir izskatāms Ministru kabinetā likumprojekta “Par valsts budžetu 2022. gadam” un likumprojekta “Par vidējā termiņa budžeta ietvaru 2022., 2023. un 2024. gadam” sagatavošanas un izskatīšanas procesā** kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.*Izdevumi 2021. gadā paredzēti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros.* **6)** Noteikumu projektsparedz izteikt 10. pielikuma sadaļā "Piezīmes" 2. piezīmi jaunā redakcijā, papildinot normu par ikmēneša fiksēto maksājumu aprēķinu ar principiem, pēc kuriem aprēķina darba samaksu garastāvokļa traucējumu kabinetam bērniem, nosakot, ka garastāvokļa traucējumu kabinetā bērniem nodarbinātam psihologam, psihoterapeitam un psihiatram papildus iekļauj maksu par darbu paaugstinātas intensitātes apstākļos 540,00 euro apmērā (**7. un 8. punkts)**. MK 2018. gada 28. augusta noteikumu Nr.555 "Veselības aprūpes pakalpojumu organizēšanas un samaksas kārtība" spēkā esošās redakcijas 253.punkts nosaka, ka 10. pielikuma 2.23. apakšpunkts **stājas spēkā 2021. gada 1. jūlijā.**Norma tiks īstenota Veselības ministrijai piešķirto līdzekļu ietvaros, tai skaitā, pamatojoties uz informatīvo ziņojumu “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” un Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””.Šīs normas īstenošanai **2021.gadā** Veselības ministrijai (Nacionālajam veselības dienestam) papildus **piešķirtais** finansējums no valsts budžeta programmas “Līdzekļi neparedzētiem gadījumiem” veido **51 127 *euro***(**skat. 7.pielikumu**). Savukārt Veselības ministrijas valsts budžeta apakšprogrammas 33.16.00 "Pārējo ambulatoro veselības aprūpes pakalpojumu nodrošināšana" ietvaros šīs normas īstenošanai 2021. gada atvēlēti **7 193 euro**, bet 2022. gadā un turpmāk ik gadu 7 193 \* 2 = **14 386 euro** (pilnām gadam).Jautājums par pasākuma īstenošanas turpināšanai papildus nepieciešamo finansējumu **2022. gadam un turpmāk ik gadu 102 254 *euro* apmērā** **ir izskatāms Ministru kabinetā likumprojekta “Par valsts budžetu 2022. gadam” un likumprojekta “Par vidējā termiņa budžeta ietvaru 2022., 2023. un 2024. gadam” sagatavošanas un izskatīšanas procesā** kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.*Izdevumi 2021. gadā paredzēti Veselības ministrijas valsts budžeta apakšprogrammas 33.16.00 "Pārējo ambulatoro veselības aprūpes pakalpojumu nodrošināšana" un programmas 99.00.00 “Līdzekļu neparedzētiem gadījumiem izlietojums” ietvaros.* *Izdevumi 2022.gadā paredzēti Veselības ministrijas budžeta apakšprogrammas 33.16.00. “Pārējo ambulatoro veselības aprūpes pakalpojumu nodrošināšana” ietvaros.* 7) Noteikumu projekta 5.punkts paredz, ka Dienests līdz 2021. gada 30. jūnijam kompensē šo noteikumu 10. pielikuma 2.23. apakšpunktā minētā veselības aprūpes pakalpojuma sniedzējam izdevumus par garastāvokļa traucējumu kabineta bērniem izveidošanu pakalpojumu sniegšanai reģionos no 2021.gada 1.jūlija.” .Informatīvā ziņojumā “Par nepieciešamajiem pasākumiem 2021. gadam un turpmāk, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” iekļautā pasākuma uzlabot bērnu psihiskās veselības pakalpojumu pieejamību, attīstot pakalpojumu reģionos izpildes uzsākšanai atbilstoši pakalpojuma sniedzēja sniegtajai informācijai 2021.gadā *indikatīvi (precīza summa tiks noteikta atbilstoši faktiskajām izmaksām)* ir nepieciešams finansējums  **27 415 *euro*** apmērā, kas iekļaujas Veselības ministrijai (Nacionālajam Veselības dienestam) ar Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirtajā finansējumā. Minētais *indikatīvais* finansējums sastāv no vadītāja atalgojuma 8 935 euro apmērā (1 446 *euro* \* 1,2359 (VSAOI 23,59%) \* 2 slodzes \* 2,5 mēneši) un telpu iekārtošanas izmaksām 18 480 *euro* apmērā (4 kabineti \* 1 680 *euro* \* 1,1 (10% administrēšanas izmaksas) \* 2,5 mēneši = 18 480 *euro*).*Izdevumi 2021. gadā paredzēti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros.*  Kopējais nepieciešamais finansējums noteikumu projekta īstenošanai 2021.gadā ir **7 002 363 *euro***, tai skaitā,* iezīmēts nepārsniedzot **3 474 533 *euro***, pamatojoties uz Ministru kabineta 2021.gada 11.februāra rīkojumu Nr.81 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”,
* piešķirts **3 408 399 *euro***, pamatojoties uz Ministru kabineta 2021. gada 19. janvāra rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un Finanšu ministrijas 2021.gada 28.janvāra rīkojumu Nr.44 “Par līdzekļu piešķiršanu”,
* **119 431 *euro*** ir paredzēts likumā “Par valsts budžetu 2021.gadam”.

Kopējais nepieciešamais finansējums noteikumu projekta īstenošanai 2022. gadā un turpmāk ik gadu ir **9 481 195 *euro***, tai skatā,* **123 776 *euro*** ir paredzēts likumā “Par vidējā termiņa budžeta ietvaru 2021., 2022. un 2023. gadam”,
* **9 357 419 *euro*** – lai turpinātu īstenot noteikumu projektā paredzētos terminētos pasākumus – jautājums par papildu finansējuma piešķiršanu 2022.gadam un turpmāk ik gadu izskatāms Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
 |
|  |
|  |
|  |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija |  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informāciju par veiktajiem grozījumiem plānots ievietot Veselības ministrijas un Nacionālā veselības dienesta mājas lapās, kā arī elektroniski informēt profesionālās asociācijas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Veselības ministrs                                 D. Pavļuts

Vīza: Valsts sekretāre I. Dreika

Batare 67876042

Svetlana.Batare@vm.gov.lv

Būmane 67876050

Ineta.Bumane@vm.gov.lv

Stūre 67876066

Gunta.Sture@vm.gov.lv